b'\n_START_ARTICLE_\nHrvatski Crveni kri\xc5\xbe\n_START_PARAGRAPH_\nHrvatski Crveni kri\xc5\xbe je nacionalno dru\xc5\xa1tvo Crvenog kri\xc5\xbea u Hrvatskoj._NEWLINE_Organizacija ima vi\xc5\xa1e od 370.000 \xc4\x8dlanova volontera, kao i 550 profesionalaca. U Hrvatskoj je aktivan od 1878. godine.\n_START_SECTION_\nPovijest\n_START_PARAGRAPH_\nU Zadru, Dubrovniku i Zagrebu se 1878. osnivaju prve dobrovoljne udruge na podru\xc4\x8dju Hrvatske koje su djelovale u skladu sa me\xc4\x91unarodnim  odlukama iz \xc5\xbdeneve 1863. godine. Od 1878. do 1918. Crveni kri\xc5\xbe u Hrvatskoj djeluje kao dio Crvenog kri\xc5\xbea Austrougarske monarhije. Prestankom postojanja Austrougarske 1918. godine Crveni kri\xc5\xbe u Hrvatskoj djeluje u sklopu Kraljevine Slovenaca, Hrvata i Srba i Kraljevine Jugoslavije do 1941. godine._NEWLINE_Za vrijeme NDH Hrvatski Crveni kri\xc5\xbe djeluje kao samostalno dru\xc5\xa1tvo, ali bez me\xc4\x91unarodnog priznanja tog statusa. Za vrijeme SFRJ Crveni kri\xc5\xbe djeluje kao kao republi\xc4\x8dko dru\xc5\xa1tvo Crvenog kri\xc5\xbea unutar Crvenog kri\xc5\xbea Jugoslavije. Odlukom od 10. listopada 1991. godine Crveni kri\xc5\xbe Hrvatske istupa iz sastava Crvenog kri\xc5\xbea Jugoslavije. 29. travnja 1992. godine donesen je Statut Hrvatskog Crvenog kri\xc5\xbea.\n_START_SECTION_\nRad Crvenog kri\xc5\xbea u Hrvatskoj\n_START_PARAGRAPH_\nU Hrvatskoj Crveni kri\xc5\xbe djeluje preko nacionalnog dru\xc5\xa1tva Hrvatski Crveni kri\xc5\xbe, \xc4\x8dije je rad reguliran Zakonom o Hrvatskom Crvenom kri\xc5\xbeu i statutom Hrvatskog Crvenog kri\xc5\xbea.'